ai4bharat/Pralekha huggingface dataset:
પ્રધાનમંત્રીનું કાર્યાલય
ભારત-લક્ઝમબર્ગ વચ્ચે વર્ચ્યુઅલ શિખર સંમેલન
પ્રધાનમંત્રી શ્રી નરેન્દ્ર મોદી અને લક્ઝમબર્ગના પ્રધાનમંત્રી મહામહિમ શ્રી ઝેવિયર બીટલ વચ્ચે 19 નવેમ્બર, 2020ના રોજ વર્ચ્યુઅલ શિખર સંમેલન યોજાશે.
છેલ્લાં બે દાયકામાં ભારત અને લક્ઝમબર્ગ વચ્ચે આ પ્રથમ સ્વતંત્ર શિખર સંમેલન બની રહેશે. બંને નેતાઓ દ્વિપક્ષીય સંબંધોના તમામ પાસાઓ પર ચર્ચાવિચારણા કરશે, જેમાં કોવિડ પછીના દુનિયામાં ભારત-લક્ઝમબર્ગ વચ્ચે સાથસહકારને ગાઢ બનાવવાની બાબત સામેલ હશે. બંને નેતાઓ પારસ્પરિક હિતના આંતરરાષ્ટ્રીય અને વૈશ્વિક મુદ્દાઓ પર અભિપ્રાયોનું આદાનપ્રદાન પણ કરશે.
ભારત અને લક્ઝમબર્ગએ તાજેતરમાં ઉચ્ચ સ્તરીય આદાનપ્રદાનને સતત જાળવી રાખ્યું છે. બંને પ્રધાનમંત્રીઓ અગાઉ ત્રણ પ્રસંગો પર મળ્યાં છે.
SD/GP
(
મંત્રીમંડળ
મંત્રીમંડળ દ્વારા આરોગ્ય અને ચિકિત્સાના ક્ષેત્રમાં સહયોગ અંગે ભારત અને ડેનમાર્ક વચ્ચે સમજૂતી કરાર  ને મંજૂરી આપવામાં આવી
પ્રધાનમંત્રી શ્રી નરેન્દ્ર મોદીની અધ્યક્ષતાવાળી મંત્રીમંડળની બેઠકમાં ભારતના આરોગ્ય અને કુટુંબ કલ્યાણ મંત્રાલય અને ડેનમાર્કના આરોગ્ય મંત્રાલય વચ્ચે આરોગ્ય અને ચિકિત્સાના ક્ષેત્રમાં સહકાર અંગેના સમજૂતીકરારને મંજૂરી આપવામાં આવી છે.
લાભો:
આ દ્વિપક્ષીય સમજૂતી કરાર ભારતના આરોગ્ય અને કુટુંબ કલ્યાણ મંત્રાલય અને ડેનમાર્કના આરોગ્ય મંત્રાલય વચ્ચે આરોગ્ય ક્ષેત્રે સંયુક્ત પહેલ અને તકનીકી વિકાસ દ્વારા સહકારને પ્રોત્સાહિત કરશે. તે ભારત અને ડેનમાર્ક વચ્ચે દ્વિપક્ષીય સંબંધોને મજબૂત બનાવશે.
દ્વિપક્ષીય સમજૂતીકરાર ભારતના આરોગ્ય અને પરિવાર કલ્યાણ મંત્રાલય અને ડેનમાર્કના આરોગ્ય મંત્રાલય વચ્ચે સંયુક્ત પહેલ અને આરોગ્ય ક્ષેત્રે સંશોધનના વિકાસ દ્વારા સહકારને પ્રોત્સાહિત કરશે. આનાથી બંને દેશોના લોકોની જાહેર આરોગ્યની સ્થિતિમાં સુધારો થશે.
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
PIB Headquarters
કોવિડ-19 વિશે PIBનું દૈનિક બુલેટીન
કોવિડ-19 વિશે PIBનું દૈનિક બુલેટીન
- ભારતે સતત ચોથા દિવસે 24 કલાકમાં 6 લાખથી વધુ નમૂનાઓનું પરીક્ષણ કર્યું
- કુલ 2.27 કરોડથી વધારે નમૂનાઓનું પરીક્ષણ કરવામાં આવ્યું
- પ્રત્યેક દસ લાખની વસ્તીએ પરીક્ષણો  માં સતત વધારો કરવામાં આવ્યો, જે આજે 16513ને પાર થયા
- સાજા થવાનો દર નવી ઉંચાઈ સાથે 68%ની નજીક પહોંચ્યો, 24 કલાકમાં 49,769 દર્દીઓ સાજા થયા
- મૃત્યુદર  સતત ઘટાડા સાથે આજે 2.05% થયો
- શ્રી મનસુખ માંડવીયાએ નાવિકો માટે ઓનલાઇન એક્ઝિટ એક્ઝામિનેશન સિસ્ટમ લોંચ કરી

Press Information Bureau
Ministry of Information and Broadcasting
Government of India
ભારતમાં કોવિડ-19માંથી સાજા થયેલા દર્દીઓની સંખ્યા 13.2 લાખથી વધતા, સાજા થવાનો દર 67.62% થયો, મૃત્યુદર  સતત ઘટાડા સાથે 2.07 % થયો
વધુ વિગતો માટે: https://pib.gov.in/PressReleasePage.aspx?PRID=1644170
સાજા થવાનો દર નવી ઉંચાઈ સાથે 68%ની નજીક પહોંચ્યો - મૃત્યુદર  સતત ઘટાડા સાથે આજે 2.05% થયો
વધુ વિગતો માટે: https://pib.gov.in/PressReleasePage.aspx?PRID=1644012
પ્રધાનમંત્રીએ ઉચ્ચ શિક્ષણ કોન્ક્લેવમાં પ્રારંભિક સંબોધન કર્યું
વધુ વિગતો માટે: https://pib.gov.in/PressReleasePage.aspx?PRID=1644051
ઉચ્ચ શિક્ષણ કોનક્લેવમાં પ્રધાનમંત્રીના સંબોધનનો મૂળપાઠ
વધુ વિગતો માટે: https://pib.gov.in/PressReleasePage.aspx?PRID=1644025
ઉપરાષ્ટ્રપતિએ વિદ્યાર્થીઓ ઉપરનો ભાર ઘટાડવા માટે નવી શિક્ષણ નીતિની પ્રશંસા કરી
વધુ વિગતો માટે : https://pib.gov.in/PressReleseDetail.aspx?PRID=1643873
શ્રી મનસુખ માંડવીયાએ નાવિકો માટે ઓનલાઇન એક્ઝિટ એક્ઝામિનેશન સિસ્ટમ લોંચ કરી - નાવિકો કોવિડ-19 રોગચાળામાં તેમના ઘરેથી પરીક્ષા આપી શકે છે
વધુ વિગતો માટે : https://pib.gov.in/PressReleasePage.aspx?PRID=1644120
શ્રી નરેન્દ્રસિંહ તોમર અને શ્રી પિયુષ ગોયલે દેવલાલી  થી દાનાપુર  સુધીની પ્રથમ વિશેષ પાર્સલ ટ્રેન “કિસાન રેલ” ને લીલી ઝંડી બતાવીને રવાના કરી.
વધુ વિગતો માટે : https://pib.gov.in/PressReleseDetail.aspx?PRID=1644077
(
પ્રધાનમંત્રીનું કાર્યાલય
પ્રધાનમંત્રી શ્રીએ બેંગલુરુ સ્થિત કાર્ડિયોલોજિસ્ટ અને તેમના પુત્રના રિસાયક્લિંગ માટેના પ્રયાસોને બિરદાવ્યા
પ્રધાનમંત્રી શ્રી નરેન્દ્ર મોદીએ બેંગલુરુ સ્થિત વરિષ્ઠ કાર્ડિયોલોજિસ્ટ ડૉ. દીપક કૃષ્ણમૂર્તિ અને તેમના પુત્રના રિસાયક્લિંગ અને 'વેસ્ટ ટુ વેલ્થ' અંગે જાગૃતિ લાવવાના પ્રયાસોની પ્રશંસા કરી છે.
શ્રી મોદીએ અન્ય લોકોને સમાન પ્રયાસો શેર કરવા વિનંતી કરી, જે રિસાયક્લિંગ અને 'વેલ્થ ટુ વેલ્થ' અંગે વધુ જાગૃતિ ફેલાવશે.
ડૉક્ટરે માહિતી આપી છે કે દર શૈક્ષણિક વર્ષના અંતે તેમનો પુત્ર ખંતપૂર્વક તેની નોટબુકમાંથી કાગળની ખાલી શીટ્સ કાઢે છે અને ડૉક્ટર તેને બાંધે છે અને તેનો ઉપયોગ રફ વર્ક અને પ્રેક્ટિસ માટે કરે છે.
ઉપરોક્ત ડૉક્ટરના ટ્વીટના જવાબમાં પ્રધાનમંત્રી શ્રીએ ટ્વીટ કર્યું;
“ટકાઉ જીવનના મોટા સંદેશ સાથે આ એક સારો ટીમ પ્રયાસ છે. તમારા પુત્ર અને તમને અભિનંદન.
અન્ય લોકોને પણ સમાન પ્રયાસો શેર કરવા વિનંતી કરશે, જે રિસાયક્લિંગ અને 'વેલ્થ ટુ વેસ્ટ' અંગે વધુ જાગૃતિ પેદા કરશે."
YP/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીનો વીડિયો સંદેશ દ્વારા થ્રિસુરમાં શ્રી સીતારામ સ્વામી મંદિરના એક કાર્યક્રમમાં સંબોધનનો મૂળપાઠ
નમસ્કારમ!
કેરળ અને થ્રિસુરના મારા તમામ ભાઈઓ અને બહેનોને ત્રિશૂર પૂરમ તહેવાર નિમિત્તે ખૂબ ખૂબ અભિનંદન. થ્રિસુરને કેરળની સાંસ્કૃતિક રાજધાની તરીકે ઓળખવામાં આવે છે. જ્યાં સંસ્કૃતિ છે, પરંપરાઓ છે, ત્યાં કળા પણ છે. આધ્યાત્મિકતાની સાથે સાથે ફિલસૂફી પણ છે. તહેવારો છે તેમ ઉલ્લાસ પણ છે. મને ખુશી છે કે ત્રિશૂર આ વારસા અને ઓળખને જીવંત રાખી રહ્યું છે. શ્રી સીતા રામા સ્વામી મંદિર વર્ષોથી આ દિશામાં ગતિશીલ કેન્દ્ર તરીકે કામ કરી રહ્યું છે. મને કહેવામાં આવ્યું છે કે આ મંદિર હવે વધુ દિવ્ય અને ભવ્ય બનાવવામાં આવ્યું છે. આ પ્રસંગે સોનાથી જડેલું ગર્ભગૃહ ભગવાન શ્રી સીતા રામ, ભગવાન અયપ્પા અને ભગવાન શિવને પણ સમર્પિત કરવામાં આવી રહ્યું છે.
અને મિત્રો,
જ્યાં શ્રીસીતા રામ હોય ત્યાં શ્રી હનુમાન ન હોય તે અશક્ય છે. આથી 55 ફૂટ ઉંચી હનુમાનજીની ભવ્ય પ્રતિમા ભક્તો પર તેમના આશીર્વાદ વરસાવશે. આ અવસર પર હું તમામ ભક્તોને કુંભાભિષેકની શુભેચ્છા પાઠવું છું. ખાસ કરીને, હું શ્રી ટી.એસ. કલ્યાણરામન જી અને કલ્યાણ પરિવારના તમામ સભ્યોને અભિનંદન આપવા માંગુ છું. મને યાદ છે કે ઘણા વર્ષો પહેલા તમે મને ગુજરાતમાં મળવા આવ્યા હતા ત્યારે તમે મને આ મંદિરની અસર અને પ્રકાશ વિશે વિગતવાર જણાવ્યું હતું. આજે, ભગવાન શ્રી સીતા રામાજીના આશીર્વાદથી, હું આ શુભ અવસરનો ભાગ બની રહ્યો છું. મન, હૃદય અને ચેતનાથી, હું અનુભવું છું કે હું તમારી વચ્ચે મંદિરમાં જ છું અને હું આધ્યાત્મિક આનંદ પણ અનુભવી રહ્યો છું.
મિત્રો,
થ્રિસુર અને શ્રી સીતા રામા સ્વામી મંદિર માત્ર વિશ્વાસનું શિખર નથી, તેઓ ભારતની ચેતના અને આત્માનું પ્રતિબિંબ પણ છે. મધ્યયુગીન સમયમાં જ્યારે વિદેશી આક્રમણકારો આપણા મંદિરો અને પ્રતીકોને નષ્ટ કરી રહ્યા હતા ત્યારે તેઓ વિચારતા હતા કે તેઓ આતંક દ્વારા ભારતની ઓળખને ખતમ કરી દેશે. પરંતુ તેઓ અજાણ હતા કે ભારત ભલે પ્રતીકોમાં દેખાય છે, પરંતુ તે તેના જ્ઞાન અને વિચારમાં વસે છે. ભારત શાશ્વતની શોધમાં રહે છે. આ જ કારણ છે કે દરેક પડકારનો સામનો કર્યા પછી પણ ભારત જીવંત રહ્યું છે. તેથી જ ભારતની આત્મા શ્રી સીતા રામા સ્વામી અને ભગવાન અયપ્પાના રૂપમાં તેની અમરતાની ઘોષણા કરી રહી છે. તે સમયના આ મંદિરો જાહેર કરે છે કે 'એક ભારત શ્રેષ્ઠ ભારત'નો વિચાર હજારો વર્ષોનો અમર વિચાર છે. આજે આપણે આઝાદીના ‘અમૃત કાળ’માં આપણા વારસા પર ગર્વ કરવાનો સંકલ્પ લઈને આ વિચારને આગળ લઈ જઈ રહ્યા છીએ.
મિત્રો,
આપણા મંદિરો અને તીર્થસ્થાનો સદીઓથી આપણા સમાજના મૂલ્યો અને સમૃદ્ધિના પ્રતીકો છે. મને આનંદ છે કે શ્રી સીતા રામા સ્વામી મંદિર પ્રાચીન ભારતની ભવ્યતા અને વૈભવ જાળવી રહ્યું છે. તમે મંદિરોની પરંપરાને પણ આગળ લઈ રહ્યા છો જ્યાં સમાજ પાસેથી મળેલા સંસાધનોને સેવા તરીકે પરત કરવાની વ્યવસ્થા હતી. મને કહેવામાં આવ્યું છે કે આ મંદિર દ્વારા ઘણા લોક કલ્યાણના કાર્યક્રમો ચલાવવામાં આવે છે. હું ઈચ્છું છું કે મંદિર આ પ્રયાસોમાં દેશના વધુ સંકલ્પો ઉમેરે. શ્રી અન્ન અભિયાન હોય, સ્વચ્છતા અભિયાન હોય કે કુદરતી ખેતી પ્રત્યે જનજાગૃતિ, તમે આ પ્રયાસોને વધુ વેગ આપી શકો છો. મને ખાતરી છે કે શ્રીસીતા રામા સ્વામીજીના આશીર્વાદ દરેક પર વરસશે અને અમે દેશના સંકલ્પો માટે કામ કરવાનું ચાલુ રાખીશું. ફરી એકવાર આ શુભ અવસર પર આપ સૌને ખૂબ ખૂબ અભિનંદન.
ખુબ ખુબ આભાર.
અસ્વીકરણ: આ પ્રધાનમંત્રીના ભાષણનો અંદાજિત અનુવાદ છે. મૂળ ભાષણ હિન્દીમાં આપવામાં આવ્યું હતું.
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
ખાદ્ય પ્રસંસ્કરણ ઉદ્યોગ મંત્રાલય
ફૂડ પ્રોસેસિંગ ઈન્ડસ્ટ્રીઝ મંત્રાલય એ PMKSYની વિવિધ પેટા યોજનાઓ હેઠળ ગુજરાત રાજ્યમાં ફૂડ પ્રોસેસિંગ માટેના 76 પ્રોજેક્ટને મંજૂરી આપી
ફૂડ પ્રોસેસિંગ ઈન્ડસ્ટ્રીઝ મંત્રાલય  એ પ્રધાનમંત્રી કિસાન સંપદા યોજના ની વિવિધ પેટા યોજનાઓ હેઠળ ગુજરાત રાજ્યમાં ફૂડ પ્રોસેસિંગ માટેના 76 પ્રોજેક્ટને મંજૂરી આપી છે જે કાર્યક્ષમ સપ્લાય ચેઈન મેનેજમેન્ટ સાથે ખેતરથી ગેટથી રિટેલ આઉટલેટ સુધી આધુનિક ઈન્ફ્રાસ્ટ્રક્ચરના નિર્માણ માટે એક વ્યાપક પેકેજ છે.
ફૂડ પ્રોસેસિંગ એકમોની સ્થાપના કેચમેન્ટ વિસ્તારમાં બગાડમાં ઘટાડો, જોખમ ટાળવા, ખાતરીપૂર્વકનું બજાર, ખેડૂતોની વાર્ષિક આવક સહિત ફાર્મ ગેટના ભાવમાં વધારાની દ્રષ્ટિએ દેખીતી અસર કરે છે.
PMKSY, એ 15મા નાણાપંચ સાઈકલ દરમિયાન અમલીકરણ માટે મંજૂર કરવામાં આવ્યું છે, તે તમામ રાજ્યો/કેન્દ્રશાસિત પ્રદેશોમાં લાગુ છે.
ગુજરાતમાં મંજૂર થયેલા 76 પ્રોજેક્ટનું સ્કીમ મુજબનું વિભાજન નીચે મુજબ છે:
|
|
ક્રમ.
|
|
સ્કીમ
|
|
મંજૂર પ્રોજેક્ટ્સની સંખ્યા
|
|
1.
|
|
એગ્રો પ્રોસેસિંગ ક્લસ્ટર્સ 
|
|
5
|
|
2.
|
|
બેકવર્ડ એન્ડ ફોરવર્ડ લિન્કેજ 
|
|
8
|
|
3.
|
|
ફૂડ પ્રોસેસિંગ/પ્રિઝર્વેશન કેપેસિટી નું સર્જન/વિસ્તરણ
|
|
31
|
|
4.
|
|
ઈન્ટિગ્રેટેડ કોલ્ડ ચેઈન એન્ડ વેલ્યુ એડિશન ઈન્ફ્રાસ્ટ્રક્ચર 
|
|
27
|
|
5.
|
|
મેગા ફૂડ પાર્ક 
|
|
2
|
|
6
|
|
ઓપરેશન ગ્રીન 
|
|
3
આ માહિતી ફૂડ પ્રોસેસિંગ ઉદ્યોગ મંત્રાલયના રાજ્ય મંત્રી શ્રી પ્રહલાદ સિંહ પટેલે આજે રાજ્યસભામાં એક લેખિત જવાબમાં આપી હતી.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 202
વિજ્ઞાન અને ટેકનોલોજી મંત્રાલય
કોરોનાવાયરસ સામે લડત માટે પંજાબના હોંશિયારપુર જિલ્લાની મહિલાઓએ ગામ લોકો માટે ઘેર બેઠાં માસ્ક બનાવ્યાં
પંજાબના હોંશિયારપુર જિલ્લાના હાજીપુર બ્લોકમાં આવેલા ગુગવાલ હાર ગામમાં યુવાન મહિલાઓનુ એક જૂથ અથાક પ્રયાસો કરીને પોતાના ગામના અને આસપાસના ગામના દયનીય સ્થિતિમાં જીવતાં સ્થાંતરી મજૂરો તેમજ રેશન અને ભોજનનો પુરવઠો પૂરો પાડતા લોકોની કોરોનાવાયરસના ચેપથી સુરક્ષા માટે સતત કામ કરી રહ્યુ છે અને ઘરે તૈયાર કરેલાં માસ્કસ તેમને વિના મૂલ્યે વહેંચી રહ્યુ છે. આ જૂથની આગેવાની ગામના સરપંચ શ્રી નરેન્દ્ર સિંહે લીધી છે.
વિજ્ઞાન અને ટેકનોલોજી વિભાગ  ના સહયોગથી કામ કરતી પંજાબ સ્ટેટ સાયન્સ એન્ડ ટેકનોલોજી કાઉન્સિલ,  મહિલાઓ માટેના સમાજલક્ષી કાર્યક્રમ હેઠળ “ટેકનોલોજી એમ્પાવરમેન્ટ ઓફ એનર્જી ફ્રોમ રૂરલ બાયોમાસ” પર કામ કરી રહ્યુ છે. કોરોનાવાયરસ મહામારીના વાતાવરણ વચ્ચે આ કાર્યક્રમ હોંશિયારપુર જિલ્લાના તલવારા બલોકમાં શરૂ કરવામાં આવ્યો છે.
વિજ્ઞાન અને ટેકનોલોજી વિભાગના સચિવ શ્રી આશુતોષ શર્મા જણાવે છે કે “માસ્ક બનાવવાની તથા તેના ઉપયોગ અંગેની જાગૃતી જેમ વધતી જાય છે તેમ તેમ ઘરે બનાવેલાં માસ્કસનુ સામાન્ય જનતા માટે ક્રાઉડ સોર્સિંગ ઝડપભેર પકડાઈ રહ્યુ છે. સ્થાનિક નેતાગીરીના સહયોગથી આ કામગીરીનો વ્યાપ વધ્યો છે. ચેપને પ્રસરતો અટકાવવામાં અને તેને ધીમો પાડવામાં આ કામગીરી એક મહત્વનુ કાર્ય પૂરવાર થશે”
માસ્કસ બનાવવાની પહેલ તા. 6 એપ્રિલ, 2020ના રોજ શરૂ કરવામાં આવી હતી. ભારત સરકારના અગ્ર વ2જ્ઞાનિક અધિકારીએ બહાર પાડેલા મેન્યુઅલ મુજબ પંજાબ સ્ટેટ સાયન્સ એનેડ ટેકનોલોજી કાઉન્સિલે  આ કામગીરીમાં આવશ્યક સહયોગ આપીને આ ઉમદા પ્રયાસ માટે કાચી સામગ્રી પૂરી પાડી છે. દસ દિવસની અંદર તો ગુગવાલ હર ગામ આસપાસનાં ચાર ગામની મહિલાઓએ મહિલાઓના આ જૂથે સ્થળાંતર કરીને આવતા કામદારો, ગામના લોકો અને નાના દુકાનદારો માટે સારી ગુણવત્તા ધરાવતા 2,000થી વધુ માસ્ક તૈયાર કરી દીધા હતાં.
આ ઉપરાંત પંજાબ સ્ટેટ સાયન્સ એનેડ ટેકનોલોજી કાઉન્સિલે સરપંચો અને સ્થાનિક સવ સહાય જૂથની મહિલાઓનુ એક વ્હોટ્સ એપ્પ જૂથ બનાવી દીધુ છે અને તલવારા બ્લોકના 30 ગામના લોકોને દત્તક લીધા છે. આ વ્હોટ્સ એપ્પ ગ્રુપ રાજ્ય તથા કેન્દ્ર સરકારે બહાર પાડેલી વિવિધ માર્ગદર્શિકા અંગે સ્થાનિક વસતીને માહિતગાર કરી રહ્યુ છે. ગામડાંના લોકોએ તેમની સુરક્ષા માટે થઈ રહેલા આ પ્રયાસને આવકાર્યો છે.ગામના લોકો એ બાબતનો ખ્યાલ રાખી રહ્યા છે કે સરકાર દ્વારા જે તે સમયે જે માર્ગદર્શિકાઓ જાહેર કરવામાં આવે તેનુ પાલન થતુ રહે.
વધુ માહિતી માટે કૃપયા સંપર્ક કરો, ડૉ. ઈન્દુ પુરી, સાયન્ટીસ્ટ ‘એફ’, વિજ્ઞાન અને ટેકનોલોજી વિભાગ, indub.puri[at]nic[dot]in, મોબાઈલ નંબર: 9810557964
RP(Visitor Counter : 167
સંરક્ષણ મંત્રાલય
દક્ષિણ પશ્ચિમી એર કમાન્ડના એર ઓફિસર કમાન્ડિંગ-ઇન-ચીફ એર માર્શલ એસ. કે. ઘોટિયાએ માઉન્ટ આબુ એર ફોર્સ સ્ટેશનની મુલાકાત લીધી
દક્ષિણ પશ્ચિમી એર કમાન્ડના એર ઓફિસર કમાન્ડિંગ-ઇન-ચીફ એર માર્શલ એસ. કે. ઘોટિયા, PVSM VSM ADCએ 16 માર્ચ 2021ના રોજ માઉન્ટ આબુ એરફોર્સ સ્ટેશનની મુલાકાત લીધી હતી. તેમની સાથે, એર ફોર્સ વાઇવ્સ વેલફેર એસોસિએશન ના પ્રમુખ શ્રીમતી નિર્મલા ઘોટિયા પણ જોડાયા હતા. સ્ટેશન ખાતે સ્ટેશન કમાન્ડર ગ્રૂપ કેપ્ટન વિકાસ વર્મા અને તેમના પત્ની શ્રીમતી વંદના વર્માએ તેમને આવકાર્યા હતા.
આ મુલાકાત દરમિયાન, એર માર્શલે તમામ પરિચાલન ઇન્સ્ટોલેન્શનનું નિરીક્ષણ કર્યું હતું અને સ્ટેશનના કર્મીઓ દ્વારા નિભાવવામાં આવતી ભૂમિકાની પ્રશંસા કરી હતી. તેમણે વાયુ યોદ્ધાઓને સર્વોચ્ચ નિષ્ઠા સાથે તેમની ફરજ નિભાવવા માટે અનુરોધ કર્યો હતો અને ઉચ્ચતમ સ્તરની પરિચલાનની તૈયારીઓ રાખવા માટે જણાવ્યું હતું. તેમણે, સ્ટેશન ખાતે એક જીમ સુવિધાનું ઉદ્ધાટન કર્યું હતું અને જીવનમાં બહેતર તણાવ વ્યવસ્થાપન પર ભાર મૂક્યો હતો.
શ્રીમતિ નિર્મલા ઘોટિયાએ વિવિધ વેલફેર પ્રવૃત્તિઓની કામગીરીની સમીક્ષા કરી હતી અને સ્ટેશનની સંગિનીઓ સાથે સંવાદ કર્યો હતો તેમજ એસોસિએશન પ્રત્યે તેમના યોગદાનની પ્રશંસા કરી હતી.
(Visitor Counter : 110
પ્રધાનમંત્રીનું કાર્યાલય
પ્રધાનમંત્રી 16 જાન્યુઆરીએ સમગ્ર ભારતમાં કોવિડ-19 રસીકરણ મહાઅભિયાનનો શુભારંભ કરશે
પ્રારંભ વખતે તમામ રાજ્યો અને કેન્દ્રશાસિત પ્રદેશોમાં તૈયાર કરાયેલા 3000થી વધુ સ્થળો વર્ચ્યુઅલ માધ્યમથી જોડાશે
પ્રથમ દિવસે પ્રત્યેક સ્થળ પર અંદાજે 100 લાભાર્થીને રસી આપવામાં આવશે
પ્રધાનમંત્રી શ્રી નરેન્દ્ર મોદી 16 જાન્યુઆરી 2021ના રોજ સવારે 10:30 કલાકે વીડિયો કોન્ફરન્સિંગના માધ્યમથી સમગ્ર ભારતમાં કોવિડ-19 રસીકરણ મહાઅભિયાનનો શુભારંભ કરશે. સમગ્ર દેશને આવરી લેતું આ વિશ્વનું સૌથી મોટું રસીકરણ અભિયાન છે. તમામ રાજ્યો અને કેન્દ્રશાસિત પ્રદેશોમાં તૈયાર કરવામાં આવેલા કુલ 3006 રસીકરણ સત્ર સ્થળે આ અભિયાનના પ્રારંભ પ્રસંગે વર્ચ્યુઅલ માધ્યમથી જોડાશે. પ્રથમ દિવસે પ્રત્યેક સત્ર સ્થળ પર અંદાજે 100 લાભાર્થીને રસી આપવામાં આવશે.
આ રસીકરણ કાર્યક્રમ પ્રાથમિકતા સમૂહો, ICDS કામદારો સહિત સરકારી અને ખાનગી ક્ષેત્રમાં જોડાયેલા આરોગ્ય સંભાળ કર્મચારીઓને પ્રાથમિકતાના સિદ્ધાંત પર અમલમાં મૂકાશે અને પ્રથમ તબક્કામાં આ તમામ લોકોને રસી આપવામાં આવશે.
રસીકરણ કાર્યક્રમમાં Co-WIN નામના ઑનલાઇન ડિજિટલ પ્લેટફોર્મનો ઉપયોગ કરવામાં આવશે જે કેન્દ્રીય આરોગ્ય અને પરિવાર કલ્યાણ મંત્રાલય દ્વારા તૈયાર કરવામાં આવ્યું છે. આ પ્લેટફોર્મ રસીના જથ્થા, સંગ્રહનું તાપમાન, કોવિડ-19 રસી માટેના વ્યક્તિગત લાભાર્થીઓના ટ્રેકિંગની વાસ્તવિક સમયની માહિતી પૂરી પાડશે. આ ડિજિટલ પ્લેટફોર્મ રસીકરણ સત્રો હાથ ધરવામાં તમામ સ્તરે કાર્યક્રમ વ્યવસ્થાપકોને સહાયરૂપ રહેશે.
કોવિડ-19 મહામારી, રસીકરણ અભિયાનના અમલ અને Co-WIN સોફ્ટવેર સંબંધિત પ્રશ્નોના નિરાકરણ માટે 24X7 ધોરણે કાર્યરત સમર્પિત કૉલ સેન્ટર – 1075- પણ શરૂ કરવામાં આવ્યું છે.
કોવિશિલ્ડ અને કોવેક્સિન બંને રસીના પૂરતા પ્રમાણમાં ડોઝ પહેલાંથી જ નાગરિક ઉડ્ડયન મંત્રાલયના સક્રિય સહકારથી તમામ રાજ્યો/કેન્દ્રશાસિત પ્રદેશોમાં પહોંચાડી દેવામાં આવ્યા છે. ત્યારબાદ આ જથ્થાને રાજ્યો/કેન્દ્રશાસિત પ્રદેશોની સરકારો અને પ્રશાસન દ્વારા જે-તે જિલ્લાઓ સુધી પહોંચાડવામાં આવ્યા છે. આ કાર્યક્રમને લોક ભાગીદારીના સિદ્ધાંત સાથે અમલમાં મૂકવા માટે તમામ પ્રકારની તૈયારીઓ કરી લેવામાં આવી છે.
SD/GP/BT
(
પ્રધાનમંત્રીનું કાર્યાલય
પ્રધાનમંત્રીએ કહ્યું કે પૂર્વોત્તર દેશનું મહત્વનું વિકાસ એન્જિન બની રહ્યું છે
દાયકાઓ જૂની બોડો કટોકટીને તમામ હિતધારકોને એક સાથે લાવીને ઉકેલાઈ
પ્રધાનમંત્રીએ લોકસભામાં રાષ્ટ્રપતિના પ્રવચન ઉપર આભાર પ્રસ્તાવની ચર્ચામાં જવાબ આપ્યો.
પ્રધાનમંત્રીએ લોકસભામાં રાષ્ટ્રપતિના પ્રવચન ઉપર આભાર પ્રસ્તાવની ચર્ચામાં જવાબ આપતાં કહ્યું હતું કે પૂર્વોત્તર હવે ઉપેક્ષિત ક્ષેત્ર નથી.
તેમણે જુદા જુદા ક્ષેત્રોમાં કરાયેલા સરકારી પ્રયાસોને બિરદાવતા કહ્યું કે એમના કારણે જ આજે પૂર્વોત્તર દેશનું એક મહત્વનું વિકાસ એન્જિન બની ચૂક્યું છે.
તેમણે કહ્યું કે “પૂર્વોત્તરના લોકોને હવે એવું લાગતું નથી કે દિલ્હી દૂર છે. હવે સરકાર તેમના દરવાજે આવીને ઊભી છે. અમારા મંત્રીઓ અને અધિકારીઓ નિયમિતપણે આ પ્રદેશની મુલાકાત લેતા હોય છે, ”
પ્રધાનમંત્રીએ કહ્યું કે સરકારે તેમના માટે વીજળી, રેલવે જોડાણ, મોબાઇલ કનેક્ટિવિટી અને આ ક્ષેત્રના વિકાસના અંગે વિવિધ પાસાં પર કામ કર્યું છે.
પ્રધાનમંત્રીએ તાજેતરમાં કરાયેલી બોડો સમજૂતીનો ઉલ્લેખ કરતાં કહ્યું કે, દાયકાઓ જુના સંકટને હલ કરવા માટેના નિષ્ઠાભર્યા પ્રયત્નો સાથે તમામ હિતધારકોને એક સાથે લાવવાનો પ્રયાસ કરાયો છે.
પ્રધાનમંત્રીએ કહ્યું હતું કે, આ મુદ્દામાં વિલંબથી દાયકાઓ જૂના આ સંકટમાં ઓછામાં ઓછા 40,000 લોકોનાં મોત થયાં.
તેમણે કહ્યું કે, જોકે આ વખતે અમે તમામ હિતધારકોને સાથે લાવ્યા છીએ અને સમજૂતીથી સ્પષ્ટ છે કે કટોકટીના હવે કોઈ મુદ્દા બાકી નથી.
(Visitor Counter : 190
પ્રધાનમંત્રીનું કાર્યાલય
પ્રધાનમંત્રીએ મહારાષ્ટ્રના રાયગઢમાં મકાન ધરાશાયી થવાની દુર્ઘટનામાં મૃત્યુ પામનારા પ્રત્યે શોકની લાગણી વ્યક્ત કરી
પ્રધાનમંત્રી શ્રી નરેન્દ્ર મોદીએ મહારાષ્ટ્રના રાયગઢના મહાડમાં મકાન ધરાશાયી થવાની દુર્ઘટનામાં મૃત્યુ પામનારા પ્રત્યે શોકની લાગણી વ્યક્ત કરી છે.
પ્રધાનમંત્રીએ કહ્યું કે, “મહારાષ્ટ્રમાં રાયગઢના મહાડમાં મકાન ધરાશાયી થવાથી દુઃખ થયું. મારી સંવેદના મૃતકોના પરિવારજનો સાથે છે. હું પ્રાર્થના કરું છું કે ઘાયલ થયેલા લોકો જલ્દીથી સ્વસ્થ થઇ જાય. સ્થાનિક અધિકારીઓ અને એનડીઆરએફની ટીમ ઘટના સ્થળે છે, શક્ય તમામ સહાય પૂરી પાડવામાં આવી રહી છે.”
SD/GP/BT
(
પ્રધાનમંત્રીનું કાર્યાલય
પ્રધાનમંત્રીએ શ્રી પુષ્કર સિંહ ધામીને ઉત્તરાખંડના મુખ્યમંત્રી તરીકે શપથ લેવા બદલ અભિનંદન પાઠવ્યા
પ્રધાનમંત્રી શ્રી નરેન્દ્ર મોદીએ શ્રી પુષ્કર સિંહ ધામીને ઉત્તરાખંડના મુખ્યમંત્રી તરીકે શપથ લેવા બદલ અભિનંદન પાઠવ્યા છે.
એક ટ્વીટમાં, પ્રધાનમંત્રીએ કહ્યું; "ઉત્તરાખંડના મુખ્યમંત્રી તરીકે શપથ લેવા બદલ @pushkardhami જીને ખૂબ ખૂબ અભિનંદન. છેલ્લા 5 વર્ષમાં દેવભૂમિએ દરેક ક્ષેત્રે ઝડપી પ્રગતિ કરી છે. મને ખાતરી છે કે તમે અને તમારા બધા મંત્રીઓ જનતાની સાથે સાથે તેને વધુ વેગ આપશે, જન આકાંક્ષાઓ પ્રમાણે વિકાસનો એક નવો દાખલો સ્થાપિત કરશો"
SD/GP/MR
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રી શ્રી નરેન્દ્ર મોદી અને ઇથિયોપિયાના પ્રધાનમંત્રી ડો. અબિય અહેમદ અલી વચ્ચે ફોન પર ચર્ચા થઈ
પ્રધાનમંત્રી શ્રી નરેન્દ્ર મોદીએ આજે ઇથિયોપિયાના પ્રધાનમંત્રી મહામહિમ ડો. અબિય અહમદને ફોન કર્યો હતો.
પ્રધાનમંત્રીએ ભારત અને ઇથિયોપિયા વચ્ચે ગાઢ સંબંધો યાદ કર્યા હતા તથા બંને દેશો વચ્ચે ઉત્કૃષ્ટ વિકાસલક્ષી ભાગીદારી વિશે વાત કરી હતી.
બંને નેતાઓએ કોવિડ-19 રોગચાળા દ્વારા ઊભા થયેલા સ્થાનિક, પ્રાદેશિક અને આંતરરાષ્ટ્રીય પડકાર અંગે ચર્ચા કરી હતી તેમજ આરોગ્યલક્ષી કટોકટી દરમિયાન એકબીજાને સાથસહકાર આપવાની પ્રતિબદ્ધતા વ્યક્ત કરી હતી.
પ્રધાનમંત્રીએ ડો. અબિય અહેમદ અલીને ઇથિયોપિયાને ટેકો આપવાની તેમજ રોગચાળાની આર્થિક અસરને દૂર કરવા અને આવશ્યક દવાઓનો પુરવઠો સુનિશ્ચિત કરવાની ખાતરી આપી હતી.
પ્રધાનમંત્રીએ ભારતના નાગરિક અને પોતાના તરફથી કોવિડ-19 સામે લડતમાં સફળતા મેળવવા ઇથિયોપિયાના લોકોને શુભેચ્છા પાઠવી હતી.
GP/DS
(
પ્રધાનમંત્રીનું કાર્યાલય
પ્રધાનમંત્રી જાપાન-ઈન્ડિયા એસોસિએશન ના અધ્યક્ષ અને જાપાનના ભૂતપૂર્વ પ્રધાનમંત્રી H.E. શ્રી યોશિહિદે સુગાને મળ્યા
H.E. શ્રી સુગા સંસદસભ્યો અને ઉદ્યોગ નેતાઓના ગણેશ જૂથના સભ્યો સહિત એક પ્રતિનિધિમંડળ સાથે ભારતની મુલાકાતે છે
વિશેષ વ્યૂહાત્મક અને વૈશ્વિક ભાગીદારીને વધુ ગાઢ બનાવવા પર મંતવ્યોનું આદાનપ્રદાન કર્યું
પ્રધાનમંત્રીએ "ગણેશ નો કાઈ" સંસદસભ્યો અને કેઇડનરેનના સભ્યો સાથે પણ ફળદાયી વાર્તાલાપ કર્યો હતો
પ્રધાનમંત્રી શ્રી નરેન્દ્ર મોદીએ જાપાન-ઈન્ડિયા એસોસિએશન ના અધ્યક્ષ અને જાપાનના ભૂતપૂર્વ પ્રધાનમંત્રી H.E. શ્રી યોશિહિદે સુગાને આજે મળ્યા. શ્રી સુગા 100 થી વધુ સભ્યોના પ્રતિનિધિમંડળ સાથે ભારતની મુલાકાતે છે જેમાં સરકારી અધિકારીઓ, કેઇડનરેન  અને સંસદસભ્યોના "ગણેશ નો કાઈ" જૂથના સભ્યોનો સમાવેશ થાય છે.
પ્રધાનમંત્રીએ JIAના અધ્યક્ષ તરીકે શ્રી સુગાનું ભારતની પ્રથમ મુલાકાતે સ્વાગત કર્યું. નેતાઓએ ભારત અને જાપાન વચ્ચે વિશેષ વ્યૂહાત્મક અને વૈશ્વિક ભાગીદારીને વધુ ગાઢ બનાવવા પર મંતવ્યોનું આદાનપ્રદાન કર્યું હતું, જેમાં રોકાણ અને આર્થિક સહયોગ, રેલવે, લોકો વચ્ચેના જોડાણો, કૌશલ્ય વિકાસ ભાગીદારી સહિતના ક્ષેત્રોનો સમાવેશ થાય છે.
પ્રધાનમંત્રીએ બંને દેશો વચ્ચે સંસદીય સંબંધોને મજબૂત કરવા માટે "ગણેશ નો કાઈ" સંસદીય જૂથના સભ્યો સાથે ફળદાયી વાર્તાલાપ કર્યો હતો. તેઓએ જાપાનમાં યોગ અને આયુર્વેદની વધતી જતી લોકપ્રિયતાનું સ્વાગત કર્યું અને ભારત અને જાપાન વચ્ચેના સાંસ્કૃતિક સંબંધોને વધુ મજબૂત કરવાના માર્ગો પર ચર્ચા કરી.
પ્રધાનમંત્રીએ એ કેઇડનરેનના સભ્યોનું ભારતમાં સ્વાગત કર્યું અને બિઝનેસ ઇકોસિસ્ટમને સુધારવા માટે દેશમાં હાથ ધરવામાં આવેલા વ્યાપક સુધારાઓ પર પ્રકાશ પાડ્યો. તેમણે જાપાની રોકાણકારોને તેમના હાલના રોકાણને વિસ્તારવા અને સહકારના નવા રસ્તાઓ શોધવા આમંત્રણ આપ્યું.
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
સ્વાસ્થ્ય અને પરિવાર કલ્યાણ મંત્રાલય
ભારત સરકાર દ્વારા રાજ્યો/કેન્દ્રશાસિત પ્રદેશોને આજદિન સુધીમાં 20 કરોડથી વધારે રસીના ડોઝ વિનામૂલ્યે આપવામાં આવ્યા
રાજ્યો/કેન્દ્રશાસિત પ્રદેશો પાસે રસીકરણ માટે હજુ પણ 2 કરોડથી વધારે ડોઝ ઉપલબ્ધ
આગામી 3 દિવસમાં રાજ્યો/કેન્દ્રશાસિત પ્રદેશોને વધુ 3 લાખ જેટલા ડોઝ પ્રાપ્ત થશે
રાષ્ટ્રવ્યાપી રસીકરણ અભિયાનના ભાગરૂપે ભારત સરકાર તમામ રાજ્યો અને કેન્દ્રશાસિત પ્રદેશોને કોવિડની રસી વિનામૂલ્યે પૂરી પાડીને તેમને પૂરતો સહકાર આપી રહી છે તેમજ રસીના ઉત્પાદન અને પુરવઠામાં વધારો કરવા માટે પણ કેન્દ્ર દ્વારા ઘણા પ્રયાસો હાથ ધરવામાં આવ્યા છે. મહામારીના નિયંત્રણ અને વ્યવસ્થાપન માટે ભારત સરકારે તૈયાર કરેલી વ્યાપક વ્યૂહનીતિમાં રસીકરણ કવાયત એક અભિન્ન આધારસ્તંભ સમાન છે જેમાં અન્ય મુદ્દા તરીકે ટેસ્ટ, ટ્રેસ, ટ્રેક અને કોવિડ માટે યોગ્ય આચરણનું પાલનનો સમાવેશ થાય છે.
કોવિડ-19 રસીકરણની ઉદારીકૃત અને પ્રવેગિત તબક્કા-3ની વ્યૂહનીતિનો અમલ 1 મે 2021ના રોજથી શરૂ કરવામાં આવ્યો છે. આ નીતિ અંતર્ગત, દર મહિને કોઇપણ ઉત્પાદક માટે કેન્દ્રીય દવા લેબોરેટરી  દ્વારા મંજૂર કરવામાં આવેલા કુલ ડોઝમાંથી 50% ડોઝ ભારત સરકાર દ્વારા લેવામાં આવશે. ભારત સરકાર આ તમામ ડોઝ રાજ્ય સરકારોને અગાઉની જેમજ સંપૂર્ણ વિનામૂલ્યે આપવાનું ચાલુ રાખશે.
ભારત સરકારે તમામ રાજ્યો/કેન્દ્રશાસિત પ્રદેશોને આજદિન સુધીમાં રસીના 20 કરોડ કરતાં વધારે  ડોઝ વિનામૂલ્યે પૂરા પાડ્યા છે. આમાંથી 16 મે સુધી સરેરાશના આધારે કરવામાં આવેલી ગણતરી અનુસાર બગાડ સહિત 18,71,13,705 ડોઝનો ઉપયોગ કરવામાં આવ્યો છે .
રાજ્યો/કેન્દ્રશાસિત પ્રદેશો પાસે રસીકરણની કામગીરી આગળ વધારવા માટે હજુ પણ કોવિડની રસીના 2 કરોડ કરતાં વધારે  ડોઝ ઉપલબ્ધ છે.
આ ઉપરાંત, આગામી 3 દિવસમાં રાજ્યો/કેન્દ્રશાસિત પ્રદેશોને રસીના વધુ લગભગ 3 લાખ  ડોઝ પ્રાપ્ત થઇ જશે.
SD/GP/JD
(
પ્રવાસન મંત્રાલય
પર્યટન મંત્રાલયે ‘Stranded in India – ભારતમાં નિરાધાર’ પોર્ટલ પર બે દિવસમાં વિદેશી પ્રવાસીઓ પાસેથી મદદ કરવા માટે 500 કરતા વધુ પ્રશ્નો/વિનંતીઓ પ્રાપ્ત કરી
પર્યટન મંત્રાલય, ભારત સરકારે 31 માર્ચ, 2020ના રોજ આંતરરાષ્ટ્રીય પ્રવાસીઓ માટે ‘Stranded in India – ભારતમાં નિરાધાર’ નામનું એક પોર્ટલ શરુ કર્યું હતું. તેની શરૂઆતના પ્રથમ બે દિવસ દરમિયાન જ તેમાં મદદ માંગવા માટે 500થી વધુ પ્રશ્નો/વિનંતીઓ આવી ચૂકી છે. આ પ્રશ્નોને ઉકેલવા માટે મંત્રાલય વિદેશી બાબતોના મંત્રાલય અને રાજ્ય અધિકારીઓની સહાયતાથી અને સંયુક્ત પ્રયાસો વડે પ્રવાસીઓને સહાયતા પહોંચાડવા માટે પ્રયત્નો કરી રહી છે. મહેમાનો દ્વારા સામનો કરવામાં આવતી સમસ્યાઓના સંદર્ભમાં સંલગ્ન જે તે દુતાવાસો સાથે પણ મંત્રાલય સંપર્ક સાધી રહ્યું છે.
વિદેશી પ્રવાસીઓ દ્વારા માંગવામાં આવેલી માહિતીની વિનંતીઓમાં મોટા ભાગની વિનંતી તેમના વતન દેશમાં પરત ફરવા મુસાફરી કરવા અંગેની છે અને તેઓ જ્યાં સુધી પાછા ન જઈ શકે ત્યાં સુધી ભારતમાં જ રહેવા માટે વિઝાની અવધિ વધારવા અંગે પણ માગણી કરી રહ્યા છે.
ભારતની અંદર પ્રવાસ કરી રહેલા પ્રવાસીઓ દ્વારા બીજી એક સમસ્યા જેનો તેઓ સામનો કરી રહ્યા છે તે મુંબઈ અને દિલ્હી જેવા મેટ્રો સ્ટેશન સુધી પહોંચવાની છે જેથી કરીને તેઓ જ્યારે લૉકડાઉન પૂર્ણ થાય એટલે તુરંત જ ભારત બહારની ફ્લાઈટ લઇ શકે.
પર્યટન મંત્રાલય આ સમસ્યાઓનું સમાધાન કરવા માટે રાજ્યના અધિકારીઓ સાથે સક્રિયપણે કાર્ય કરી રહ્યું છે. આકસ્મિક વિનંતીઓ જેવી કે ભોજન, દવા અને વૃદ્ધ પ્રવાસીઓની કાળજી વગેરેને પૂરી કરવામાં આવી રહી છે.
મંત્રાલયનો હોટલ અને રેસ્ટોરન્ટ વિભાગ અનેક હોટલો કે જેઓ આ મહેમાનોને લોકડાઉન દરમિયાન સેવા પૂરી પાડી રહી છે તેમની સાથે સતત સંપર્કમાં છે અને મહેમાનો દ્વારા જો કોઈ સમસ્યા અનુભવાઈ રહી હોય તો તે અંગે જે તે દુતાવાસો સાથે સંપર્ક સાધી રહી છે. હોટલોને વિનંતી કરવામાં આવી છે કે તેઓ પ્રોટોકોલનું પાલન કરે અને દૂતાવાસો દ્વારા જ્યાં સુધી આ મહેમાનોની વિદાય ન થાય ત્યાં સુધી તેમનો પૂરેપૂરી સહાયતા આપે.
પર્યટન મંત્રાલયે વર્તમાન સમયમાં સામે આવી રહેલ સમસ્યાઓને ઉકેલવા માટેએક ટાસ્ક ફોર્સની રચના કરી છે જેમાં કેન્દ્ર સ્તરના અને પ્રાદેશિક સ્તરના તેના અધિકારીઓ અને રાજ્ય પર્યટન વિભાગના તેમના પ્રતિનિધિઓનો સમાવેશ થાય છે. આસંકલન જૂથ સુગમ માહિતીના પ્રસાર અને સમસ્યાઓના ઝડપી નિકાલ માટે વોટ્સએપ, ઈમેલ્સ અને ટેલીફોનના માધ્યમથી કાર્ય કરી રહ્યું છે.
વર્તમાન સમયમાં મંત્રાલયની 24x7 ટેલીફોન હેલ્પલાઇન 1૩63 છેકે જે પ્રવાસીઓને સાચી અને તાજેતરની માહિતી પૂરી પાડે છે.
વધુ માહિતી માટેstrandedinindia.com અથવા incredibleindia.org ની મુલાકાત લો.
RP